সামরিক বাহিনী কমান্ড ও স্টাফ কলেজ
সামরিক বাহিনী কমান্ড ও স্টাফ কলেজ (ডিএসসিএসসি, যা ডিফেন্স সার্ভিসেস কমান্ড অ্যান্ড স্টাফ কলেজ নামেও পরিচিত) বাংলাদেশের ঢাকার মিরপুরে অবস্থিত একটি সামরিক শিক্ষাপ্রতিষ্ঠান। ১৯৭৭ সালে প্রতিষ্ঠার পর থেকে এ কলেজে সেনা, নৌ ও বিমান বাহিনীর নির্বাচিত মধ্যপর্যায়ের কর্মকর্তাগণ পেশাগত সামরিক শিক্ষা লাভ করেন। দেশ-বিদেশের সামরিক কর্মকর্তাগণও এখানে অধ্যয়ন করেন। বাংলাদেশ সেনাবাহিনীর একজন মেজর জেনারেল পদের একজন অফিসার কম্যান্ড্যান্ট থাকেন।